אופולה (פרובינציה)

אופולה (בפולנית: opolskie) היא אחת משש עשרה הווייוודות של פולין. היא שוכנת בדרום פולין, וגובלת בצפון בווייוודות פולין גדול ולודז', במזרח בווייוודה שלזיה, בדרום בצ'כיה, ובמערב בווייוודה שלזיה תחתית.

בירתה של אופולה והעיר הגדולה ביותר בה היא העיר אופולה השוכנת במרכזה. ערים גדולות נוספות הן קנדז'ז'ין-קוז'לה וניסה.

מקור השם
ווייוודת אופולה נושאת את שמה של העיר הדומיננטית שבה, העיר אופולה. העיר אופולה נקראת בפולנית Opole ובלטינית vicinia. משמעותו של המונח אופולה בהיסטוריה הפולנית הייתה לתיאור יחידה מנהלית מסוימת. בתחילה תיאר המונח קבוצה של שבטים בעלי קשרים פוליטיים האחד לשני, ומאוחר יותר בימי הביניים תיאר המונח יחידה פיאודלית לחישוב מס. משמעות אפשרית נוספת היא שאופולה נקראת על שם שבט סלאבי מערבי קדום בשם "אופולאנים" (בפולנית: Opolanie, בצ'כית: Opolané, ובגרמנית: Opolanen). השבט ישב באזור נהר האודר העליון, אזור הסמוך למיקומה של העיר אופולה.

גאוגרפיה
מבחינה גאוגרפית, ההווייוודה אופולה מהווה את אזור המפגש של שני חבלי ארץ גאוגרפיים: שלזיה עילית שממזרח לאופולה, ושלזיה תחתית שממערב לה. שני חבלי ארץ אלו כוללים את אגן ההיקוות של נהר האודר העליון והתיכון. מקור הנהר הוא מההרים שממזרח לאופולה, המצויים בשטחה של ווייוודת שלזיה. משם נכנס הנהר לאופולה, וזורם מכיוון דרום מזרח לכיוון צפון מערב לאורך אופולה. לאורך כל דרכיו הנהר מוזן ביובלים רבים המנקזים את מימי האזור כולו. בהמשכו, הנהר יוצא אל הווייוודה השכנה שלזיה תחתית הגובלת עם אופולה ממערב. בעוד חציה המזרחי של אופולה יושב על הרמה גאוגרפית של שלזיה עילית (כ-500 מטר מעל פני הים), חציה המזרחי מהווה את השפלה המישורית של שלזיה תחתית. נהר האודר החוצה את אופולה יוצר סביב גדותיו עמק רחב וארוך, בו מרוכזת עיקר האוכלוסייה של האזור. מצפון ומדרום לעמק נהר האודר אפשר למצוא גבעות רבות, ותנאי השטח המישוריים המאפיינים את העמק הופכים לגבוהים יותר. צפונה מהגבעות שמצפון לנהר האודר מצוי המישור הגדול של אזור פולין גדול. דרומה מהגבעות שמדרום לנהר האודר מצוי חלקו המזרחי של רכס הרי הסודטים, רכס הרים גבוה יחסית לאזור.

הטמפרטורה השנתית הממוצעת באופולה, בירת הוויווידה, היא 9.2 מעלות צלזיוס. החודש הקר ביותר הוא ינואר (עם טמפרטורה ממוצעת של -0.9 מעלות צלזיוס), והחודש החם ביותר הוא יולי (עם טמפרטורה ממוצעת של 19.2 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 602.8 מ"מ.

אזורים מוגנים
באופולה יש שלושה פארקי נוף (Park krajobrazowe) ו-98 שמורות טבע (Rezerwat przyrody).

 פארקי נוף באופולה תמונה  שם  שטח (בקמ"ר)  מחוז 100px  פארק הנוף גורה שוויינטיי אני  Park Krajobrazowy Góra Świętej Anny  50  מחוז שצ'לצה 100px  פארק הנוף סטוברבה  Stobrawski Park Krajobrazowy  526  מחוז אופולה 100px  פארק הנוף הרי אופבסקיה  Park Krajobrazowy Góry Opawskie  49  מחוז פרודניק

הרים
 ההרים הגבוהים ביותר באופולה תמונה  שם  גובה (במטרים)  מחוז 60px  ביסקופיה קופה  Biskupia Kopa  890  מחוז פרודניק 60px  סרברנה קופה  Srebrna Kopa  889  מחוז פרודניק 60px  זאמקובה  Zamkowa  785  מחוז פרודניק 60px  שינדז'לובה קופה  Szyndzielowa Kopa  571  מחוז פרודניק

היסטוריה
 לוח תקופות היסטוריות של אופולה עד 880 שבטים סלאבים וגרמאנים 880-902 דוכסות מורביה הגדולה 902-960 שבטים סלאבים וגרמאנים 960-1025 המדינה הפולנית הראשונה 1025-1335  35px  הממלכה הפולנית הראשונה 1335-1479  40px  ממלכת בוהמיה 1479-1526  32px  ממלכת הונגריה 1526-1748  40px  ממלכת הבסבורג 1748-1867  40px  ממלכת פרוסיה 1867-1871  40px  הקונפדרציה הצפון-גרמנית 1871-1919  40px  הקיסרות הגרמנית 1919-1933  40px  רפובליקת ויימאר 1939-1945  40px  גרמניה הנאצית 1945-1989  40px  הרפובליקה העממית הפולנית החל מ-1989  40px  הרפובליקה הפולנית השלישית מתייחס לישות הדומיננטית השלטת באזור בתקופה הנתונה.

בדרך כלל השליטה באזור נחלקה על ידי מספר ישויות מדיניות שונות.

ערים, יישובים ומחוזות
ערים
באופולה ישנם 35 ערים ועיירות.

 הערים הגדולות באופולה  תמונה  סמל  שם  אוכלוסייה (2014)  מחוז 1  90px  30px  אופולה  Opole  120,031   עצמאי 2  90px  30px  קנדז'ז'ין-קוז'לה  Kędzierzyn-Koźle  63,012  מחוז קנדז'ז'ין-קוז'לה 3  90px  30px  ניסה  Nysa  44,772  מחוז ניסה 4  90px  30px  בז'ג  Brzeg  36,841  מחוז בז'ג 5  90px  30px  קלוצ'בורק  Kluczbork  24,424  מחוז קלוצ'בורק 6  90px  30px  פרודניק  Prudnik  21,661  מחוז פרודניק 7  90px  30px  שצ'לצה אופולסקיה  Strzelce Opolskie  18,381  מחוז שצ'לצה

מחוזות
באופולה ישנם 11 מחוזות, מתוכם עיר מחוזית אחת.

 מחוזות אופולה 410px סמל  שם  אוכלוסייה (2014)  שטח (בקמ"ר)  גמינות  בירה ערים מחוזיות 30px אופולה  Opole 120,031 96 מחוזות רגילים 30px  מחוז ניסה  Powiat nyski  140,193  1,223  9  ניסה 30px  מחוז אופולה  Powiat opolski  133,220  1,586  13  אופולה 30px  מחוז קנדז'ז'ין-קוז'לה  Powiat kędzierzyńsko-kozielski  96,929  625  6  קנדז'ז'ין-קוז'לה 30px  מחוז בז'ג  Powiat brzeski  91,782  875  6  בז'ג 30px  מחוז שצ'לצה  Powiat strzelecki  75,945  744  7  שצ'לצה אופולסקיה 30px  מחוז קלוצ'בורק  Powiat kluczborski  67,108  851  4  קלוצ'בורק 30px  מחוז אולסנו  Powiat oleski  65,527  973  7  אולסנו אין  מחוז קרפקוביצה  Powiat krapkowicki 65,002  441  5  קרפקוביצה 30px  מחוז פרודניק  Powiat prudnicki  56,673  571  4  פרודניק 30px  מחוז גלובצ'יצה  Powiat głubczycki  47,367  672  4  גלובצ'יצה 30px  מחוז נמיסלוב  Powiat namysłowski  42,798  748  5  נמיסלוב

ראו גם
 שלזיה

קישורים חיצוניים





הערות שוליים

*
קטגוריה:פולין: היסטוריה